CELEX: 32012D0796
Language: da
Date: 2012-12-17 00:00:00
Title: 2012/796/EU: Kommissionens gennemførelsesafgørelse af 17. december 2012 om et tredje EU-tilskud i henhold til Rådets direktiv 2000/29/EF for 2006 og 2007 til dækning af Portugals udgifter til bekæmpelse af Bursaphelenchus xylophilus (Steiner et Buhrer) Nickle et al. (fyrrevednematoden) (meddelt under nummer C(2012) 9356)

19.12.2012   
            
            
               DA
            
            
               Den Europæiske Unions Tidende
            
            
               L 349/66
            
         KOMMISSIONENS GENNEMFØRELSESAFGØRELSE
   af 17. december 2012
   om et tredje EU-tilskud i henhold til Rådets direktiv 2000/29/EF for 2006 og 2007 til dækning af Portugals udgifter til bekæmpelse af Bursaphelenchus xylophilus (Steiner et Buhrer) Nickle et al. (fyrrevednematoden)
   (meddelt under nummer C(2012) 9356)
   (Kun den portugisiske udgave er autentisk)
   (2012/796/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 23, stk. 6, og
   ud fra følgende betragtninger:
   
               (1)
            
            
               I henhold til Kommissionens beslutning 2006/923/EF (2) blev der ydet EU-tilskud til et program med foranstaltninger, som Portugal i 2006 og 2007 iværksatte med henblik på at bekæmpe spredningen af Bursaphelenchus xylophilus (Steiner et Buhrer) Nickle et al. (fyrrevednematoden) til andre medlemsstater. Foranstaltningerne omfattede etablering af et stødpudeområde, der er frit for alle værtstræer for fyrrevednematodens vektor, i det følgende benævnt »spærrebælte af ryddet land«.
            
         
               (2)
            
            
               Det tilskud, der blev ydet i henhold til beslutning 2006/923/EF, var baseret på det program med yderligere skridt over for fyrrevednematoden, og det budgetoverslag for samme program, som Portugal forelagde Kommissionen den 28. juli 2006.
            
         
               (3)
            
            
               De endelige betalinger til Portugal i forbindelse med de foranstaltninger, der er fastsat i beslutning 2006/923/EF, blev foretaget i juni 2008.
            
         
               (4)
            
            
               Ved Kommissionens gennemførelsesafgørelse 2011/851/EU (3) blev der ydet en yderligere EU-medfinansiering på 3 986 138,36 EUR til Portugal til dækning af støtteberettigede udgifter, som oversteg det oprindelige overslag fra juli 2006.
            
         
               (5)
            
            
               På tidspunktet for den yderligere EU-finansiering omfattede kravet fra Portugal ikke alle regningerne for etableringen af spærrebæltet af ryddet land.
            
         
               (6)
            
            
               Ved brev af 5. december 2011 indgav de portugisiske myndigheder et revideret krav om 15 000 932,08 EUR. Dette krav omfattede 4 915 405,87 EUR, som ikke var blevet betalt på tidspunktet for revisionen af juli 2010 (audit SANCO/10/2010) og ikke kunne erklæres berettigede til samfinansiering på det tidspunkt. Resten af det nye krav omfattede omkostninger til fældning af et øget antal store nåletræer og en særskilt udgift til bortskaffelse af små nåletræer.
            
         
               (7)
            
            
               I marts 2012 foretog Kommissionen en revision af de oplysninger, som Portugal havde forelagt den 5. december 2011. Al dokumentationen for det supplerende krav blev undersøgt, og Kommissionen konkluderede ud fra revisionsrapporten, at et støtteberettiget beløb på blot 5 044 839,72 EUR hidrørende fra betalte fakturaer (herunder udgifter til koordinering) kunne tages i betragtning. Resten af kravet blev ikke fundet berettiget til samfinansiering, fordi det vedrører udgifter, som allerede samfinansieres ved gennemførelsesafgørelse 2011/851/EU (2 024 128,16 EUR), samt udgifter på 7 931 964,20 EUR vedrørende små træer, som Portugal ikke i tilstrækkelig grad har begrundet behovet for.
            
         
               (8)
            
            
               Da de foranstaltninger, der er omfattet af det supplerende krav, er af samme art og har samme formål som foranstaltningerne i beslutning 2006/923/EF, bør samme sats for EU-bidraget som i nævnte beslutning anvendes, dvs. 75 %.
            
         
               (9)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (4) finansieres plantesundhedsforanstaltninger af Den Europæiske Garantifond for Landbruget. Finansiel kontrol af sådanne foranstaltninger sker efter artikel 9, 36 og 37 i samme forordning.
            
         
               (10)
            
            
               I henhold til artikel 75 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5) og artikel 90, stk. 1, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6) skal der forud for indgåelsen af en udgiftsforpligtelse foreligge en finansieringsafgørelse, der er vedtaget af institutionen eller de myndigheder, som denne har bemyndiget, og som angiver de vigtigste elementer i en foranstaltning, der medfører udgiften.
            
         
               (11)
            
            
               Denne afgørelse er en finansieringsafgørelse vedrørende udgifterne omhandlet i det krav om medfinansiering, som Portugal har indgivet.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   Princip
   Det godkendes, at der ydes et tredje EU-tilskud til dækning af Portugals udgifter i 2006 og 2007 til etablering af et spærrebælte af ryddet land med henblik på bekæmpelse af fyrrevednematoden.
   Artikel 2
   EU-tilskuddets størrelse
   Det i artikel 1 omhandlede EU-tilskud er på højst 3 783 629,79 EUR.
   Artikel 3
   Denne afgørelse er rettet til Den Portugisiske Republik.
   
      Udfærdiget i Bruxelles, den 17. december 2012.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  EUT L 354 af 14.12.2006, s. 42.
   
      (3)  EUT L 335 af 17.12.2011, s. 107.
   
      (4)  EUT L 209 af 11.8.2005, s. 1.
   
      (5)  EFT L 248 af 16.9.2002, s. 1.
   
      (6)  EFT L 357 af 31.12.2002, s. 1.